મોડાસા: મોડાસાના સાયરા (અમરાપુર)ની ૧૯ વર્ષીય યુવતીના શંકાસ્પદ મૃત્યુ મામલે સમગ્ર રાજ્યમાં ભારે પડઘા પડતા અને અરવલ્લી જીલ્લા પોલીસતંત્રની ઢીલી નીતિનો આક્ષેપ થતા પોલીસ મહાનિર્દેશક શિવાનંદ ઝાએ સમગ્ર કેસની તપાસ સીઆઈડી ક્રાઈમને સોંપવામાં આવતા રવિવારે સી. આઈ. ડી ક્રાઈમના ડીઆઈજી ગૌતમ પરમારના નેતૃત્વમાં એસપી વીરેન્દ્ર યાદવ, ડીવાયએસપી અશ્વિન પટેલ સહિતની ટીમ મોડાસા પહોંચી ધમધમાટ શરુ કર્યો છે સાયરા (અમરાપુર) નિર્ભય કેસ સંભાળી લઈ તપાસનો ધમધમાટ શરુ કરી દીધો છે બીજીબાજુ “નિર્ભયા” કેસમાં સંડોવાયેલા ત્રણે આરોપીના ત્રણ દિવસના રિમાન્ડ પૂર્ણ થતા આરોપીઓને કોર્ટ માં રજુ કરી સરકારી વકીલે સીઆઈડી ક્રાઇમની તપાસમાં ત્રણ આરોપીઓ માંથી બે આરોપીઓના મૃતક યુવતી સાથે સંપર્ક હોવાનું ખુલતા વધુ તપાસ અર્થે ૫ દિવસના રિમાન્ડની માંગ કરતાં જેથી કોર્ટે વધુ ત્રણ દિવસના રિમાન્ડ મંજુર કર્યા હતા.